גיליון 205 גיליון 205
מוצגים בפניכם תקצירים משלוש הכתבות הפותחות של כל מדור. את הגיליון הנוכחי ניתן יהיה לקרוא כשהגיליון הבא יצא.לגליון זה מצורף גיליון ילדים
לרגל כניסתו של האלוף אמיר אשל לתפקיד, חוזר בטאון חיל־האוויר לתחנות במסלול ההמראה של מפקד החיל הנכנס. מהסולו הראשון ברוח חזקה, דרך הגיחה המבצעית הראשונה, שנים של שירות במדבר ומעבר בכל התחנות האפשריות עד לתפקיד מפקד החיל. שעליו, אם תהיתם, הוא לא חלם עוד מקורס־טיס
קרא עוד חיל־האוויר הציב נציג קבוע באוגדת עזה
פעילותו של חיל־האוויר בשמי עזה הפכה בשנים האחרונות לעניין שבשגרה. כלי הטיס הבלתי־מאוישים ומטוסי הסיור והתצפית עוקבים אחר המתרחש על הקרקע כל העת, מטוסי ומסוקי הקרב תוקפים לפי הצורך.
ממשגב ועד אילת: בוגרי קורס הטיס של חיל־האוויר
63% מהבוגרים הם עירוניים, 23% מתגוררים במועצות מקומיות וביישובים קהילתיים, 9% קיבוצניקים ו־5% בני מושבים.
בממלכת אי־הוודאות
הקפצות מיידיות, טיסה בלי תדריך ותקלות טכניות בהן עדיין לא נתקלת. בטייסת "האחת" החליטו לקחת את תרגול המצבים הלא מתוכננים צעד אחד קדימה והקדישו תקופה ארוכה להתמודדות עם הבלתי נודע ועם ההפתעות באוויר ועל הקרקע
קרא עוד איש כחול־ירוק
הם אמנם קצינים וחיילים של חיל־האוויר, אבל מוצבים באוגדות "ירוקות". הם מהווים חלק בלתי נפרד מכל תכנון או ביצוע של פעולות בהן מעורב חיל־האוויר, בעיקר בגזרות החמות כמו באוגדת עזה. בין אם בשגרה ובין אם בתקופות הסלמה, צריכים קציני השליטה הכחולים לתת מענה לכל אתגר בגזרה הירוקה
בסדנת החילוץ הימי מתרגלות טייסות מסוקי הסער מצב בו עליהן לסייע לאדם שנקלע לצרה בלב הים. הצטרפנו לטייסת "החרב המתהפכת" שריחפה מעל הגלים הגבוהים וגילינו שעל אף הנוף הפסטורלי, הטיסה מעל המים יכולה להפוך לעסק מסובך ומלא סכנות
חומק אל השמיים
הסינים לא מפסיקים להפתיע. על סמך מקורות בוושינגטון יסתיים פיתוחו של J־20, החמקן המסתורי, מוקדם מן הרגיל ויש גם ידיעות על כך כי הותקנו בו מערכות הדומות באופן חשוד למערכות ה־F־22 המתקדם והסודי
קרא עוד הטורף האחרון
הוא נועד לטרוף, אך מאז תחילת דרכו היה שנוי במחלוקת. רק 195 מטוסים מסוגו יוצרו וסודותיו הכמוסים לא נחשפו מעולם וכך, 15 שנים לאחר שהמריא לראשונה ועורר אינספור שאלות, ויכוחים ומסקנות, ירד ה־F־22 האחרון מפס הייצור
אימון מדברי
ערב הסעודית חתמה על עסקת ענק לרכישת 102 מטוסי אימון חדשים לחיל־האוויר שלה. העסקה מתבצעת כהמשך לעסקה הקודמת במסגרתה קנתה 72 מטוסי "יורופייטר־טייפון"
בטאון לילדים
טיסה מהקרקע
האם ידעתם שכדי להתאמן על טיסה לא חייבים לעזוב את הקרקע? חשבתם שטייסים יכולים להתאמן על המתארים הקשים ביותר והכי מסוכנים מבלי לזוז מהמקום? שלחנו שתי מומחיות לבדוק איך עושים את זה ולהתאמן בעצמן
קרא עוד יום בטייסת
איך נראה יום בטייסת של חיל־האוויר? דרך עיניהם של טייס ושל מכונאי מוטס מטייסת "ציפורי המדבר", תזכו להצצה נדירה ליום בטייסת, שכמו כל יום אחר, לא נראה שגרתי בכלל
כאן משרתים בכיף
דניאל מורשת, כוכב הסדרה "החולמים", כבר קרוב ליום בו יעלה על מדים ויתגייס לצה"ל. רגע לפני שהוא צריך לקבל את ההחלטה החשובה - לאן להתגייס, הענקנו לו הצצה מיוחדת אל חיל־האוויר והתפקידים השונים בו. תראו מה יש לו להגיד